                                       

             ROMÂNIA
JUDEŢUL HUNEDOARA
    MUNICIPIUL BRAD
             PRIMAR
   Nr. 60/11829/16.04.2021  

R E F E R A T   D E   A P R O B A R E
privind  aprobarea achitării cotizaţiei pentru anul 2021 datorată de către  Municipiul Brad în calitate de membru al Asociaţiei de Dezvoltare Intercomunitară ,,Serviciul judeţean pentru ocrotirea animalelor fără stăpân”, judeţul Hunedoara

		
	Prin Hotărârea Consiliului Local nr. 48/2012 Municipiul Brad prin Consiliul Local al Municipiului Brad a devenit membru al Asociaţiei de Dezvoltare Intercomunitară ,,Serviciul judeţean pentru ocrotirea animalelor fără stăpân”, judeţul Hunedoara.
	Ulterior, în scopul aplicării prevederilor Legii nr. 258/2013 pentru modificarea şi completarea Ordonanţei de Urgenţă a Guvernului nr. 155/2001 privind aprobarea programului de gestionare a câinilor fără stăpân şi ale H.G. nr. 1059/23.12.2013 pentru aprobarea Normelor metodologice de aplicare a Ordonanţei de Urgenţă a Guvernului nr. 155/2001 privind aprobarea programului de gestionare a câinilor fără stăpân, prin Hotărârea Consiliului Local nr. 16/2014 s-a aprobat delegarea activităţii ,,Serviciului de gestionare a câinilor fără stăpân” Asociaţiei de Dezvoltare Intercomunitară ,,Serviciul judeţean pentru ocrotirea animalelor fără stăpân”, judeţul Hunedoara.
	Datorită faptului că, începând cu anul 2015, Consiliul Județean Hunedoara nu a putut susține integral din fonduri proprii funcționarea asociației, s-a impus instituirea unei cotizații anuale pentru membri asociați.
 La stabilirea cotizației pentru anul 2021 datorată de către Municipiul Brad, în calitate de membru al Asociaţiei de Dezvoltare Intercomunitară ,,Serviciul judeţean pentru ocrotirea animalelor fără stăpân”, judeţul Hunedoara, s-a ținut cont de valoarea anuală a cotizaţiei în cuantum de 11 lei/locuitor aprobată de către Adunarea Generală a Asociaţiei de Dezvoltare Intercomunitară ,,Serviciul judeţean pentru ocrotirea animalelor fără stăpân”, judeţul Hunedoara în ședința din data de 24.02.2020 prin Hotărârea nr. 4/2020, precum și de datele furnizate de către Direcția Județeană de Statistică  Hunedoara din care reiese faptul că populația municipiului Brad, după domiciliu, la data de 1 ianuarie 2020, este de 15.320 locuitori.
Astfel, am inițiat prezentul proiect de hotărâre prin care am propus aprobarea achitării, pentru  anul 2021, a cotizației de membru a Municipiului  Brad,  în cuantum de 168.520 lei/an. 
Precizez că decontarea acestor cheltuieli se face din bugetul local, de la capitolul bugetar 51.02. ”Autorităţi publice ”, cu încadrarea în limita creditelor bugetare aprobate.
În contextul celor de mai sus supun plenului Consiliului Local al Municipiului Brad dezbaterea proiectului de hotărâre în forma prezentată.
Invoc în susţinerea prezentului proiect de hotărâre prevederile art. 46 alin. 1 lit. a din O.G. nr. 26/2000 cu privire la asociaţii şi fundaţii, cu modificările şi completările ulterioare, ale art. 10 din Legea nr. 51/2006 a serviciilor comunitare de utilităţi publice, republicată precum şi ale Hotărârii Consiliului Local nr. 48/2012.

